На основу члана , члана 70. Статута Општине Владичин Хан(„Службени гласник Града Врања“, број 4/2019 и 28/22), члана 30. Одлуке о Општинском већу Општине Владичин Хан („Службени гласник Града Врања“, број 9/19), и члана 73. Пословника Општинског већа Општине Владичин Хан („Службени гласник Града Врања“, број 31/2020), Општинско веће Општине Владичин Хан на седници одржаној дана 24.04.2024. године, донело је:

**Р Е Ш Е Њ Е**

**О СТАВЉАЊУ ВАН СНАГЕ РЕШЕЊА О ИМЕНОВАЊУ СТРУЧНЕ КОМИСИЈЕ ЗА ОЦЕНУ ПРОЈЕКТА ПОДНЕТИХ НА ЈАВНИ ПОЗИВ ЗА СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН РАДИ ОСТВАРИВАЊА ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ВЛАДИЧИН ХАН У 2024 ГОДИНИ**

**I**

Ставља се ван снаге решење о именовању стручне Комисије за оцену пројекта поднетих на јавни позив за суфинансирање пројеката из буџета општине Владичин Хан ради остваривања јавног интереса у области јавног информисања на територији општине Владичин Хан у 2024 години, број 06-44/24-III од 08.04.2024. године.

**II**

Решење ступа на снагу даном доношења.

**III**

Решење објавити на веб сајту Општине Владичин Хан и доставити: Одељењу за привреду и финансије, члановима комисије и архиви.

**О б р а з л о ж е њ е**

Правни основ за доношење овог решења садржан је у одредбама члана 18. и 19. а у вези члана 22. Правилника о суфинансирању пројеката за остваривање јавног интереса у области јавног информисања („Службени гласник РС“, број 6/2024), члана 70. Статута Општине Владичин Хан(„Службени гласник Града Врања“, број 4/2019 и 28/22), члана 30. Одлуке о Општинском већу Општине Владичин Хан („Службени гласник Града Врања“, број 9/19), и члана 73. Пословника Општинског већа Општине Владичин Хан („Службени гласник Града Врања“, број 31/2020).

Чланом 19. предвиђено је да чланове комисије именује руководилац органа који је расписао конкурс и то из редова теоретичара, аналитичара и практичара из области медија, који се самостално пријављују, односно која пријављују медијска удружења а који нису у сукобу интереса, односно који не обављају јавну функцију у смислу прописа којима се уређује сукоб интереса при обављању јавне функције.

Решењем о именовању стручне Комисије за оцену пројекта поднетих на јавни позив за суфинансирање пројеката из буџета општине Владичин Хан ради остваривања јавног интереса у области јавног информисања на територији општине Владичин Хан у 2024 години, број 06-44/24-III од 08.04.2024. године именована је стручна комисија за оцену поднетих пројеката.

Чланом 22. Правилника о суфинансирању пројеката за остваривање јавног интереса у области јавног информисања („Службени гласник РС“, број 6/2024), предвиђено је да орган који расписује конкурс објављује, без одлагања, на веб презентацији биографије свих пријављених кандидата за чланове комисије и одлуку о именовању чланова комисије, у складу са прописима који регулишу заштиту података о личности.

С обзиром да на веб презентацији општине Владичин Хан нису објављене биографије, пријаве, свих пријављених кандидата за чланове комисије, те да је Решење о именовању стручне комисије за оцену пројекта поднетих на јавни позив за суфинансирање пројеката из буџета општине Владичин Хан ради остваривања јавног интереса у области јавног информисања на територији општине Владичин Хан у 2024 години, број 06-44/24-III од 08.04.2024. године, донето пре објављивања напред наведених биографија то је одлучено као у диспозитиву решења, а како би се именовала Комисија у складу са одредбама Правилника о суфинансирању пројеката за остваривање јавног интереса у области јавног информисања („Службени гласник РС“, број 6/2024).

**Упутство о правном средству:** Ово Решење је коначно. Против овог решења може се покренути управни спор пред Управним судом у Београду, тужбом у року од 30 дана од дана пријема истог.

**ОПШТИНСКО ВЕЋЕ ОПШТИНЕ ВЛАДИЧИН ХАН,**

**Број: 06-50/1/24-III**

**ПРЕДСЕДНИК,**

**Горан Младеновић**